Врачани получават от утре изравнителните си сметки - Новини - econ.bg
Врачани получават от утре изравнителните си сметки 0
21.05.2012 | 13:07
97 лв. е средната месечна сметка за парно в града
Разпращането на изравнителните сметки за парно във Враца ще започне още от утре и ще приключи на 28 май. Всеки абонат на топлинния счетоводител "Нелбо" трябва да получи своята изравнителна сметка от упълномощеното лице в сградата, в която живее. Осреднената месечна сметка за гарсониера (50 кв.м.) е 96 лв., а за двустаен апартамент (70 кв.м.) – 140 лв.
Средната месечна сметка за парно във Враца през отоплителен сезон 2011-2012 г. е 97 лв., или 486 лв. за цялата зима. През тази година парното е било пуснато през ноември 2011 г. и изключено в началото на месец април 2012 г. Посочената средна сума включва и начислените суми за топла вода и сградна инсталация, обясняват от "Нелбо".
От компанията обясняват, че е важно топлофицираните абонати да проверят дисплеите на топломерите в дома си преди началото на новия отоплителен сезон. При изгаснал дисплей те трябва да се свържат с топлинния си счетоводител, за да се подмени уреда с нов.
Безплатна преработка на данните може да се направи при основателна рекламация в 30-дневен срок от получаване на изравнителната сметка.
парно изравнителни сметки Враца изпращане Нелбо